आपको बता दें 1954 में 22 राजपूत विधायकों को कांग्रेस से जोड़ने की व्यास को भारी कीमत चुकानी पड़ी थी| जाट नेताओं के विरोध का फायदा उठाते हुए मुख्यमंत्री व्यास के नजदीकी मथुरादास माथुर तक उनके खिलाफ हो गए थे| इस विरोध से जाट नेताओं को क्या हासिल हुआ हम नहीं जानते पर इस विरोध का फायदा मोहनलाल सुखाड़िया ने उठाया| इस विवाद के बाद व्यास को विश्वास प्रस्ताव लाना पड़ा, जिसमें उन्हें सुखाड़िया के 59 मतों के सामने 51 मत ही प्राप्त हुए और मुख्यमंत्री की कुर्सी गंवानी पड़ी थी|